ઇશાન, તેની ઉંમર ના બધા કરતા સહેજ મોટો લાગતો હતો ! મજબુત બાંધો, અને ચેહરા પર સહેજ સહેજ દાઢી ઉગવાની શરુ થઇ હતી. એ વારંવાર મારી પર નજરો જમાવી રહ્યો હતો. અને મને પણ એ ગમી રહ્યું હતું. કદાચ એ ઉંમર જ એવી હોય છે, જયારે ખુદને અરીસામાં જોઈ રેહવું ગમે, કોઈ તમને જોઈ રહે તો ગમે… ! પણ એ મારાથી ગોરો હતો ! અને બસ એ એક કારણ જ મને તેના થી નજરો ચુરાવવા માટે પુરતું હતું ! હું જયારે નાની હતી, ત્યારે મને મારા શ્યામ રંગ પર ખુબ શરમ આવતી… અને આજે એવું વિચારતા, એવા વિચારો પર પણ હસવું આવે છે… !”, કહી એ હસી પડી.